  Майя Бывальцева Удмуртиын Сарапул – Вотка сюреслэсь 3,7 иськемъем люкетсэ тупатъянэз йылпумъязы. Ужъёсты «Развитие транспортной системы Удмуртской Республики» программа улсын улосвыл коньдэт чотын быдэстӥзы. Со сярысь элькун тӧролэн но кивалтэтлэн пресс-службазы ивортӥз. Азьвыл Ольхово – Перевозной сюрес грунтовой вал, али со быдэсак асфальтэн шобыртэмын, пасьталаез 7 метр. Объектын ужъёсты кык люкетэн нуизы: 3,2 иськемзэ сюресчиос 2019-тӥ арын лэсьтӥзы, 3,7 иськемзэ – таяз арын. <…> Сюресэз выльдэмен валче Воткаысь Сарапулэ но берен Ижкаре партэк вуыны луонлык кылдӥз Ярослав Семёнов, Удмуртиысь кивалтэтлэн тӧроезТупатъян ужъёсты южтолэзе кутскизы. Нырысь ик сюресчиос ву кошкон гумыос пуктӥзы, собере сюресэз асфальтобетонэн шобыртӥзы, сюрес урдэсъёсты ӵошкытатӥзы но юнматӥзы. Улосвыл трассаосты выльдон улсын эшшо куинь интыын ужъёсты нуо на: Вотка – Чёрной (5,3 иськем), (Ижкар – Ува) – Постол станция (3,82 иськем) но Орловской – Киров улосвыллэн гожез (7,4 иськем). Тодэ вайытом, Удмуртиын «Опорный план дорожной деятельности» улосвыл программа улсын 2020-тӥ арын тупатъяны чаклам ӝынызэ ветлыны луонтэм сюресъёсты выльдӥзы. Тегъёс: Авто Удмуртия сюресъёс тупатъянужъёс Воткаёрос ЯрославСемёнов 100ар  